
ด้วยเทศบาลตำบลนาบอน  ขอประชาสัมพันธ์ข่าวสารการป้องกันภยันตรายในช่วง
เทศกาลตรุษจีน ให้ประชาชนมีความรู้ความเข้าใจ  และมีความตระหนักถึงอันตรายที่อาจเกิดขึ้นในช่วงเทศกาลสงกรานต์  โดยให้ปฏิบัติ  ดังนี้
1. การประกอบอาหาร  ควรเพิ่มความระมัดระวังในการใช้ก๊าซหุงต้มและวัตถุ
ไวไฟประเภทอื่น  ดับไฟและปิดวาล์วถังก๊าซให้สนิทหลังประกอบอาหาร
2. การจุดธูปเทียนไหว้บรรพบุรุษ  ควรจุดในภาชนะที่ทนไฟและดับไฟให้สนิทก่อน
ออกจากบ้าน
3. การเผากระดาษเงินกระดาษทอง  ควรเผาในภารชนะที่ปิดมิดชิด สามารถ
ควบคุมการลุกลามของไฟได้ง่ายหรือเผาในที่โล่งแจ้งห้ามเผาในบริเวณพงหญ้าหรือกองกระดาษ เพราะจะทำให้ไฟลุกลามได้ง่ายจนยากต่อการควบคุม
4. [image: ]การใช้อุปกรณ์ไฟฟ้า  หมั่นตรวจสอบสายไฟและอุปกรณ์ไฟฟ้าทุกชนิด  หาก
พบว่าชำรุดควรดำเนินการซ่อมแซมทันที  ไม่ใช้เครื่องไฟฟ้าติดต่อกันเป็นเวลานาน และก่อนออกจากบ้านควรถอดปลั๊กเครื่องใช้ไฟฟ้า  ปิดสวิตซ์ไฟให้เรียบร้อย  เพราะอาจะเป็นต้นเหตุให้เกิดไฟฟ้าลัดวงจรจนเกิดเพลิงไหม้ได้
5. การจุดประทัด  ไม่จุดประทัดภายในบ้านเรือน เพราะประกายไฟอาจกระเด็น
ไปติดวัสดุที่ติดไฟง่ายจนทำให้เกิดเพลิงไหม้ ห้ามยื่นอวัยวะส่วนใดส่วนหนึ่งของร่างกายเข้าใกล้ประทัดที่จุดแล้ว ให้นำประทัดไปผูกหรือแขวนอยู่กับที่  แล้วใช้ธูปจุด  เมื่อจุดติดแล้วให้ถอยห่างจากบริเวณที่จุดในระยะไม่ต่ำกว่า  10  เมตร  เพื่อป้องกันเสียงประทัดทำลายแก้วหู  และสะเก็ดไฟอาจกระเด็นเข้าตาทำให้ตาบอด  ห้ามจุดประทัดครั้งละจำนวนมาก ๆ จัดเตรียมถังน้ำไว้ใกล้ ๆ หากเกิดเพลิงไหม้จะได้ดับไฟได้ทันท่วงที  ที่สำคัญผู้ปกครองควรดูแลบุตรหลานไม่ให้จุดประทัดเล่นอย่างผาดโผน เช่นโยนใส่กัน หรือจุดประทัดในภาชนะประเภทแก้วหรือกระเบื้อง  เพราะอาจได้รับอันตรายจากเศษภาชนะที่แตกกระจาย  ฯลฯ  กรณีที่ประทัดดับก่อนระเบิดควรทิ้งไว้ประมาณ  15  นาที  แล้วค่อยจุดซ้ำอีกครั้ง
6. การออกไปทำธุระหรือท่องเที่ยว  ไม่ควรใส่เครื่องประดับหรือของมีค่า  หรือ
วางทรัพย์สินไว้ในรถยนต์ในลักษณะที่คนร้ายมองเห็น ซึ่งอาจถูกโจรกรรมได้  และขอให้ผู้ปกครองกำชับเด็กและเยาวชนให้ระมัดระวังผู้ที่จะมาหลอกลวงไปในทางมิชอบ หรือไม่ควรปล่อยให้ไปเที่ยวตามลำพัง  กรณีพาเด็กออกจากบ้านขอให้จัดทำบัตรหรือสิ่งอื่นใดให้ปรากฏชื่อเด็ก บิดามารดา  หรือผู้ปกครอง สถานที่อยู่พร้อมหมายเลขโทรศัพท์ใส่ไว้ในกระเป๋าเสื้อหรือกระเป๋ากางเกงของเด็ก เพื่อความสะดวกในการติดตามหรือนำส่งผู้ปกครองในกรณีพลัดหลง
7. ในการเดินทางขอให้ผู้ขับขี่ยานพาหนะทุกชนิดให้ความระมัดระวังในการขับขี่
ให้ปฏิบัติตามกฎจราจรโดยเคร่งครัด  เมาไม่ขับ  โทร.ไม่ขับคาดเข็มขัดนิรภัย  สวมหมวกนิรภัย และไม่ควรขับรถในขณะร่างกายอ่อนเพลีย  การเสพสุราหรือของมึนเมา  และการขับรถเร็วซึ่งนอกจากจะเป็นการกระทำที่ผิดกฎหมายแล้ว ยังอาจะเป็นอันตรายต่อชีวิตและทรัพย์สินได้
8. ให้ประชาชนที่ขับรถผ่านจุดตัดทางรถไฟ ในบริเวณจุดตัดผ่านถนนระหว่าง
ตำบล/หมู่บ้าน ให้หยุดรถก่อนถึงทางรถไฟเพื่อความปลอดภัยเมื่อเห็นว่าปลอดภัยแล้วจึงวิ่งผ่านได้

ด้วยความปรารถนาดีจาก…………
งานป้องกันและบรรเทาสาธารณภัย  เทศบาลตำบลนาบอน

